stanford-oval/wikipedia huggingface dataset:
Luc Holtz

| 0 | 1 | 2 |
| --- | --- | --- |

Henkilötiedot
Koko nimi: Luc Holtz
Syntymäaika: 14. kesäkuuta 1969 (ikä 55)
Syntymäpaikka: Luxemburg,, Luxemburg
Pituus: 176 cm
Seura
Seura: Luxemburgin maajoukkue
Tehtävä: Päävalmentaja
Seurat
| Vuodet | Seura | O (M) |
| 1990–1992 1992–1999 1999–2008 | Red Boys Differange   Avenir Beggen  Etzella Ettelbruck | 56 (25) 154 (61) 134 (25) |
Maajoukkue
| 1991–2002 | Luxemburgin maajoukkue | 55 (1) |
Valmennusura
1999–2007 2008–2010 2010–: Etzella Ettelbruck  Luxemburgin U21-maajoukkue  Luxemburgin maajoukkue
 Seurajoukkueuran tilastot kattavat vain kansalliset sarjat.
Luc Holtz (s. 14. kesäkuuta 1969) on luxemburgilainen jalkapallovalmentaja ja entinen keskikenttäpelaaja. Elokuusta 2010 lähtien hän on toiminut Luxemburgin maajoukkueen päävalmentajana.
Ura pelaajana

Holtz aloitti pelaajauransa FA Red Boys Differdangen pelintekijänä 1990. Kahden kauden jälkeen hän siirtyi FC Avenir Beggeniin, jossa voitti kaksi perättäistä tuplamestaruutta. Vuonna 1993 Holtz valittiin myös maan parhaaksi jalkapalloilijaksi. Kaikkiaan Holtz edusti Aveniria seitsemän kautta, kunnes siirtyi 1999 FC Etzella Ettelbruckiin pelaajavalmentajaksi. Etzellassa Holtz voitti pelaajauransa viimeiseksi jääneenä kilpailuna Luxemburgin cupin 2000–2001. Holtz lopetti pelaajauransa kauden 2007–2008 jälkeen.
Maajoukkuetasolla Holtz edusti Luxemburgia 55 ottelussa ja teki niissä yhden maalin.
Ura pelaajana > Meriitit pelaajana

Luxemburgin mestaruus (2): 1993, 1994
Luxemburgin cup (3): 1993, 1994, 2001
Ura valmentajana

Holtz aloitti valmennusuransa 1999 FC Etzella Ettelbruckin pelaajavalmentajana. Hänen johdollaan seura voitti cupin mestaruuden 2000–2001, mutta putosivat jo seuraavana vuonna liigasta. Holtzin johdolla seura kuitenkin taisteli tiensä takaisin liigaan, jossa se sijoittui hopealle 2006–2007 ja oli kahdesti cupin finaalissa. Holtz jätti valmentajan tehtävät 2007 ja lopetti pelaajauransa vuotta myöhemmin.
Vuonna 2008 Holtz jatkoi valmennusuraansa Luxemburgin U21-maajoukkueessa. Elokuussa 2010 hän nousi A-maajoukkueen päävalmentajaksi Guy Hellersin jätettyä tehtävänsä.
Ura valmentajana > Meriitit valmentajana

Luxemburgin cup: 2001
Klooripropaanihappo

Klooripropaanihappo viittaa kahteen saman aineen isomeeriin:
2-klooripropaanihappo
3-klooripropaanihappo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Klooripropaanihappo”, voi hakea sivunnimihaulla, laajalla sivunnimihaulla tai tekstihaulla.
Loxocarpus

| Loxocarpus> Tieteellinen luokittelu |
| --- | --- |
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Gesneriakasvit Gesneriaceae
Suku::  Loxocarpus  Benn. & R.Br.
Katso myös
   Loxocarpus Wikispeciesissä   Loxocarpus Commonsissa 
Infobox OKNimi-testi OK: 
Loxocarpus on gesneriakasvien heimoon kuuluva suku. Siihen kuuluu 20 lajia, joita esiintyy Sumatralla, Borneossa, Malakan niemimaalla ja Thaimaassa.
Aiheesta muualla

UniProt: Taxonomy - Loxocarpus (englanniksi)
Global Biodiversity Information Facility (GBIF): Loxocarpus (englanniksi)
Lu Bin

| Mitalit> Maa:   Kiina.Naisten uinti. Olympialaiset  | Mitalit> Maa:   Kiina.Naisten uinti. Olympialaiset  | Mitalit> Maa:   Kiina.Naisten uinti. Olympialaiset  | Maa:   Kiina> Naisten uinti. |
| --- | --- | --- | --- |
|  Hopeaa | Barcelona 1992 | 4×100 m vuv |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Rooma 1994 | 200 m sku |  |
|  Kultaa | Rooma 1994 | 4×100 m vuv |  |
|  Kultaa | Rooma 1994 | 4×200 m vuv |  |
|  Hopeaa | Rooma 1994 | 100 m vu |  |
|  Hopeaa | Rooma 1994 | 200 m vu |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Palma 1993 | 4×100 m vuv |  |
|  Kultaa | Palma 1993 | 4×200 m vuv |  |
|  Pronssia | Palma 1993 | 200 m vu |  |
Lu Bin (kiin. 呂 彬, s. 7. tammikuuta 1977) on kiinalainen uinnin maailmanmestari ja olympiamitalisti.
Lu saavutti Barcelonan olympialaisissa 1992 hopeaa 4 × 100 metrin vapaauintiviestissä ja sijoittui kahdeksanneksi 200 metrin vapaauinnissa. Palman lyhyen radan MM-kilpailuissa 1993 hän sai kultaa 4 × 100 ja 4 × 200 metrin vapaauintiviesteissä sekä pronssia 200 metrin vapaauinnissa.
Lu voitti Rooman MM-kilpailuissa 1994 kultaa 200 metrin sekauinnissa ajalla 2.12,34 sekä 4 × 100 ja 4 × 200 metrin vapaauintiviesteissä. Lisäksi hän sai hopeaa 100 ja 200 metrin vapaauinneissa sekä sijoittui kuudenneksi 50 metrin vapaauinnissa.
Lu jäi syksyllä 1994 kiinni dopingin käytöstä ja sai kahden vuoden kilpailukiellon.
Lähteet ja huomautukset

↑  vuv=vapaauintiviesti
↑  sku=sekauinti
↑  vu=vapaauinti
1 2  Lu Bin sports-reference.com. Arkistoitu 4.11.2012. Viitattu 10.4.2015. (englanniksi)
1 2 3 4 5  Swimming - Lu BIN the-sports.org. Viitattu 10.4.2015. (englanniksi)
↑  Swimming - Bin LU the-sports.org. Viitattu 10.4.2015. (englanniksi)
↑  Women's 200 m medley - 10th September the-sports.org. Viitattu 10.4.2015. (englanniksi)
↑  SPORTS PEOPLE: SWIMMING; Lu Bin, Chinese Star, Gets 2-Year Ban nytimes.com.  8.12.1994. Viitattu 10.4.2015. (englanniksi)
Naisten 200 metrin sekauinnin pitkien ratojen maailmanmestarit
Kirkkolampi

| Kirkkolampi |
| --- | --- |

Valtiot:   Suomi
Paikkakunta:  Rovaniemi
Koordinaatit:  66°29′35″N, 25°43′25″E
Mittaustietoja
Pinnankorkeus:  74  m 
 fiKirkkolampi 
Kirkkolampi on Rovaniemellä sijaitseva lampi, jonka vieressä sijaitsee Rovaniemen kirkko. Lampi onkin todennäköisesti saanut nimensä kirkosta. Kirkon vieressä sijaitsee myös Harjulampi. Kuten Harjulampi, Kirkkolampikin on yhteydessä Kemijokeen. Kirkkolampi ei ole yhteydessä Harjulampeen muuten kuin Kemijoen kautta. Kirkkolammen keskellä on pieni saari. Kirkkolampeen on useina kesinä istutettu kirjolohta, mutta nykyään istutus on lopetettu.
Valajaskosken voimalaitoksen rakentamisen vuoksi vuonna 1960 Kemijoen pinta nousi, ja vesi nousi kirkon viereiselle heinäniitylle. Lainehtiva niitty kunnostettiin lammeksi asutuksen lisääntyessä lähialueilla.
Ympäristökeskus laati kunnostussuunnitelman v.1984, ja lampi ruopattiin ja padottiin vuosina 1991-92. Lammen vesi vaihtuu suihkulähteiden kautta. Kirkkolammenpuistoon suunniteltiin Lapissa viihtyvien kasvien esittelypuisto, joka valmistui 1995. Puiston pinta ala on 2.9 ha. Puistosta löytyvät myös lasten leikkipaikka, hiekka- ja nurmikentät sekä lammen ympäri kiertävä hiekkatie, joka toimii talvella hiihtolatuna.
Kasveja on istutettu n. 10 000 kpl, joista puulajeja 44 (yht. 200 kpl), pensaslajeja 65 (n. 3200 kpl) sekä perennalajeja ja -lajikkeita 144 (n. 6000 kpl). Kasvit on nimetty suomeksi ja latinaksi.
Liedon Sikilän työväentalo

| Seuratalo Lujala> Liedon Sikilän työväentalo |
| --- | --- |
 Liedon työväenyhdistyksen talo vuonna 1956.
Osoite:  Lujalantie 13, 21360 Lieto as
Sijainti:  Lieto
Koordinaatit:  60°34.24′N, 22°27.43′E
Valmistumisvuosi:  1910
Suunnittelija:  ratavartija Aarnio
Rakennuttaja:  Liedon työväenyhdistys
Omistaja:  Liedon Luja ry
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Liedon Sikilän työväentalo on Liedon kaupungissa sijaitseva työväentalo. Se on nykyään urheiluseura Liedon Lujan omistuksessa ja nimeltään Seuratalo Lujala.
Historiaa

Liedon Sikilän työväenyhdistys perustettiin vuonna 1907. Tontti työväentaloa varten ostettiin 500 markalla vuonna 1908. Työväentalo rakennettiin vuonna 1910. Talo takavarikoitiin vuonna 1918, ja se toimi palokunnantalona vuoteen 1945 saakka. Talo luovutettiin takaisin sosialidemokraattiselle työväenyhdistykselle vuonna 1945 ja myytiin Liedon Lujalle vuonna 1946. Sosialisti-lehdessä kiitettiin vuonna 1910 kaikkia niitä kansalaisia, jotka olivat osallistuneet työväentalon rakennustarvikkeiden kuljetukseen.
Rakennus

Talo rakennettiin ratavartija Aarnion piirustusten mukaan. Piirustuksista maksettiin hänelle 30 markkaa. Vanha riihi ostettiin 1 500 markalla rakennustarpeiksi. Alkujaan talo oli vinkkelin muotoinen. Sisäkulmaan rakennettiin uusi eteinen ja vaatesäilytys vuonna 1951. Vuonna 1970 näyttämö purettiin ja juhlasali uudistettiin. Vuosina 1974–1975 taloa laajennettiin lisärakennuksella, johon tuli kahvila ja keittiö. Seuratalo Lujalaa on remontoitu perusteellisesti 1990-luvun lopun ja 2000-luvun alun aikana. Taloon on perinteitä kunnioittaen saneerattu tilavat keittiötilat ja valoisa juhlasali eteis- ja wc-tiloineen.
Toimintaa työväentalolla

Työväenyhdistys järjesti 1908 arpajaiset rakennusrahaston kartuttamiseksi. Jatkoarpajaiset järjestettiin syksyllä jo omalla tontilla.
Työväenyhdistyksen järjestämiin iltamiin saapui esimerkiksi vuonna 1913 tunnettuja huligaaneja, jotka uhkailivat yleisöä puukoilla. Asia vietiin oikeuteen.
Nykyinen käyttö

Seuratalo Lujala tarjoaa yhdistyksen oman käytön lisäksi puitteet perhejuhlille, kokouksille ja muille tilaisuuksille.
Liam Reddox

| Liam Reddox |
| --- | --- |

Henkilötiedot
Syntynyt: 27. tammikuuta 1986 (ikä 38) Whitby, Ontario, Kanada
Kansalaisuus:   Kanada  Yhdistynyt kuningaskunta
Jääkiekkoilija
Pelipaikka:  vasen laitahyökkääjä
Maila:  vasen
Pituus:  178 cm
Paino:  86 kg
Seura
Seura:  Växjö Lakers HC
Sarja:  SHL
Pelinumero:  85
Pelaajaura
Pääsarjaura:  2007–
Aik. seurat:  Stockton Thunder (ECHL) Springfield Falcons (AHL) Edmonton Oilers (NHL) Oklahoma City Barons (AHL)
NHL-varaus:  112. varaus, 2004 Edmonton Oilers
Liam Reddox (s. 27. tammikuuta 1986 Whitby, Ontario, Kanada) on kanadalais-brittiläinen jääkiekkoilija, joka pelaa SHL-joukkue Växjö Lakers HC:ssä. Hän toimii joukkueen kapteenina. Reddox on pelipaikaltaan vasen laitahyökkääjä, mutta hän osaa pelata myös keskellä. Reddox on pelityyliltään kahden suunnan hyökkääjä. Elite Prospects -sivuston mukaan hän luistelee nopeasti, pelaa energisesti ja menee pienestä koostaan huolimatta ennakkoluulottomasti tilanteisiin. Reddox ei ole kuitenkaan mikään luontainen hyökkäyspään pelaaja, vaikka hän osaa tehdä kohtalaisesti pisteitä. Reddox on pelannut urallaan aiemmin 100 NHL-ottelua Edmonton Oilersissa tehopistein 6+18=24 ja keräten 34 jäähyminuuttia.
Seuraura > Junioriura

OHL-joukkue Peterborough Petes varasi Reddoxin neljännellä kierroksella vuonna 2002. Kaudella 2002–2003 hän pelasi joukkueessa neljä ottelua, mutta varsinainen tulokaskausi 2003–2004 toi Reddoxille 68 runkosarjaottelussa hyvät tehot 31+33=64, jotka riittivät Petesin sisäisen pistepörssin voittoon. Hänet valittiin kauden päätteeksi OHL:n tulokkaiden tähdistökentälliseen. Edmonton Oilers varasi Reddoxin neljännellä kierroksella 112. pelaajana NHL:n varaustilaisuudessa 2004.
Reddox pelasi NHL-varauksensa jälkeen vielä kaksi kautta Petesissä. Kaudella 2004–2005 hän oli tehoilla 36+46=82 joukkueen paras pistemies, OHL:n pistepörssin kymmenes sekä maalipörssin yhdeksäs Barrie Coltsin Bryan Littlen ja Ottawa 67'sin Mark Mancarin kanssa. Reddox voitti Petesin sisäisen pistepörssin myös kevään 2005 pudotuspeleissä tehoilla 3+10=13. Kaudella 2005–2006 hän voitti 45 syötöllään joukkueen sisäisen runkosarjan syöttöpörssin. Reddox toimi Petesin varakapteenina ja voitti OHL:n mestaruuden keväällä 2006.
Seuraura > Ammattilaisura

Kesäkuussa 2006 Reddox teki kolmivuotisen tulokassopimuksen Edmonton Oilersin kanssa. Hän pelasi ensimmäisen sopimuskautensa 2006–2007 kokonaan ECHL-joukkue Stockton Thunderissa. Toinen sopimuskausi 2007–2008 Reddoxilla kului AHL-joukkue Springfield Falconsissa, jonka kolmanneksi paras maalintekijä hän oli 16 osumallaan. Hän pelasi kauden aikana myös yhden NHL-ottelun. Reddox teki siellä debyyttinsä 7. joulukuuta 2007 St. Louis Bluesia vastaan ja sai ottelussa jääaikaa 5.55 minuuttia. Kolmannella sopimuskaudellaan 2008–2009 hän pelasi 46 NHL-ottelua tehoin 5+7=12. Reddox aloitti kautensa kuitenkin farmijoukkue Falconsissa, josta hänet nostettiin Oilersiin marraskuussa 2008. Reddox teki NHL-uransa avausmaalin heti toisessa NHL-ottelussaan 15. marraskuuta 2008 Colorado Avalanchea vastaan. Heinäkuussa 2009 hän teki vuoden mittaisen jatkosopimuksen Oilersin kanssa.
Kauden 2009–2010 Reddox pelasi suurimmaksi osaksi Falconsissa. Hän pelasi Oilersissa yhdeksän ottelua tehden kaksi syöttöpistettä, kunnes marraskuussa 2008 joukkue lainasi hänet Falconsiin, jossa Reddox pelasi koko loppukauden. Elokuussa 2010 hän teki jälleen vuoden mittaisen jatkosopimuksen Oilersin kanssa. Reddox pelasi yli puolet kaudesta 2010–2011 NHL:ssä ja teki 44 runkosarjaottelussa tehot 1+9=10.
Toukokuussa 2011 Reddox teki vapaana agenttina yksivuotisen sopimuksen Elitserienin nousijajoukkue Växjö Lakers HC:n kanssa. Tammikuussa 2012 hänen sopimustaan jatkettiin kahdella vuodella ja huhtikuussa 2014 jälleen saman verran kevääseen 2016 saakka. Kaudella 2014–2015 Reddox oli 21 osumallaan Lakersin toiseksi paras maalintekijä Robert Rosénin jälkeen ja sijoittui koko SHL:n maalipörssissä kuudenneksi. Hän voitti myös liigan alivoimaalipörssin viidellä osumallaan. Reddox voitti kauden päätteeksi Ruotsin-mestaruuden. Elokuussa 2015 hänen sopimustaan Lakersin kanssa jatkettiin kolmella vuodella kevääseen 2019 saakka.
Kaudeksi 2015–2016 Reddox nimettiin Lakersin kapteeniksi. Hän oli Mestarien liigassa joukkueen paras syöttäjä viidellä syöttöpisteellään.
Seuraura > Maajoukkueura

Reddox edusti Kanadaa alle 18-vuotiaiden MM-kilpailuissa vuonna 2004, jolloin hän oli tehoilla 6+1=7 joukkueen paras pistemies ja turnauksen kolmanneksi paras maalintekijä. Reddox valittiin turnauksen tähdistökentälliseen.
Reddox edusti myös Kanadan A-maajoukkuetta Deutschland Cupissa vuonna 2014.
Lincoln MKT

| Lincoln MKT |
| --- | --- |

Valmistustiedot
Valmistusmaa:   Kanada
Valmistaja:  Lincoln Motor Company
Konserni:  Ford Motor Company
Valmistusvuodet:  2009–2019
Korimalli:  4-ovinen crossover-SUV
Luokka:  J-segmentti
Edeltäjä:  Lincoln Aviator Lincoln Town Car (livree-versio)
Seuraaja:  Lincoln Aviator
Teknisesti samankaltaisia:  Ford Explorer Ford Flex Ford Taurus Lincoln MKS
Tekniset tiedot
Vetotapa:  etuveto, neliveto
Mitat
Pituus:  5 273 mm
Leveys:  1 930 mm
Korkeus:  1 712 mm
Lincoln MKT on crossover, jota valmistaa yhdysvaltalainen Lincoln Motor Company. Ford Motor Company omistaa Lincolnin.
MKT ("T" tulee sanasta tourer) on Lincolnin toinen crossovermalli. Ensimmäinen oli Lincoln MKX. Automalli uudistettiin vuonna 2013.
Myyntiluvut

| Vuosi | Yhdysvaltain myyntiluvut |
| --- | --- |
2009: 2 580
2010: 7 435
2011: 5 024
2012: 7 094
2013: 6 014
2014: 4 800
2015: 4 696
2016: 4 028
Livree- ja limusiiniversiot

Ford ilmoitti lokakuussa 2010, että se suunnittelee livree- ja limusiini versiota MKT:stä. Autonmallien oli tarkoitus korvata Lincoln Town Carin. Mallit julkistettiin seuraavan vuoden helmikuussa nimellä "MKT Town Car" ja "MKT Limousine".
Mallien suurimmat erot ovat pituus. MKT Town Car on yhtä pitkä kuin tavallinen MKT, MKT Limousine on paljon pidempi.
MKT:tä käytetään myös ruumisautona.
Aiheesta muualla

Kuvia tai muita tiedostoja aiheesta Lincoln MKT Wikimedia Commonsissa
Lincoln MKT Town Car
Lincoln MKT Limousine
Kevätväsymys

Kevätväsymys on ihmisillä keväisin esiintyvää uupumusta ja haluttomuutta. Se voi johtua siitä, että henkilö nauttii keväällä vähemmän C-vitamiinia sisältävää ravintoa kuin muina vuodenaikoina ja hormonaalisista tekijöistä, mutta on arveltu, että osin se johtuisi pimeän vuodenajan psyykkisestä vaikutuksesta, ultraviolettisäteilyn vähyydestä talvella. Kevätväsymykseen auttavat riittävä ulkoilu, lepo ja hyvät ruokailutavat. Se on suositeltavampaa kuin vitamiinivalmisteiden käyttö.
Kevätkoloampiainen

| Kevätkoloampiainen |
| --- | --- |

Uhanalaisuusluokitus
 
 
Suomessa:
 Vaarantunut  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Hoikkatyviset Apocrita
Yläheimo::  Ampiaismaiset pistiäiset Vespoidea
Heimo::  Ampiaiset Vespidae
Alaheimo::  Erakkoampiaiset Eumeninae
Suku::  Koloampiaiset Ancistrocerus
Laji::  nigricornis
Kaksiosainen nimi
 Ancistrocerus nigricornis  (Curtis, 1826) 
Katso myös
   Kevätkoloampiainen Wikispeciesissä   Kevätkoloampiainen Commonsissa 
Infobox OKNimi-testi OK: 
Kevätkoloampiainen eli urakoloampiainen (Ancistrocerus nigricornis) on ampiaisten heimoon kuuluva laji.
Kevätkoloampiaisia tavataan Euroopassa, Pohjois-Afrikassa ja Aasiassa alueella joka ulottuu Turkista Venäjän Kaukoitään, Mongoliaan ja Japaniin.
Kevätkoloampiaiset käyttävät ravintonaan ruskeita ja vihreitä pikkuperhosten (Microlepidoptera) kuten kääriäisten toukkia.
Aiheesta muualla

UniProt: Taxonomy - Ancistrocerus nigricornis (englanniksi)
University of Michigan, Animal Diversity Web (ADW): Ancistrocerus nigricornis (englanniksi)
Global Biodiversity Information Facility (GBIF): Ancistrocerus nigricornis (englanniksi)
Lippisch P.20

| P> 20 |
| --- | --- |
 Pienoismalli P.20 -hävittäjästä.
Tyyppi:  hävittäjä
Alkuperämaa:  Saksa
Valmistaja:  Lippisch
Suunnittelija:  Alexander Lippisch
Tila:  peruttu
Valmistusmäärä:  0 kpl
Kehitetty mallista:  Me 163
Lippisch P.20 oli toisen maailmansodan aikainen suunnitelma saksalaisesta hävittäjälentokoneesta. Vuoden 1943 huhtikuulta kantautuva suunnitelma P.20 lentokoneesta oli yritys muuntaa rakettimoottorilla toimiva Me 163 torjuntahävittäjä turbojetillä toimivaksi hävittäjäksi.
Tämä suunnitteluprojekti oli viimeinen, jonka Alexander Lippisch teki työskennellessään Messerschmitt -yritykselle. Lentokone ei koskaan edennyt suunnitteluvaihetta pidemmälle.
Suunnittelu ja kehitys

P.20 perustui Alexander Lippischin aikaisemmin suunnittelemaan Me 163 hävittäjään, ja olikin ulkoisesti hyvin samankaltainen tämän kanssa, vaikka koneessa oli vain muutamia samoja osia kuin Me 163: ssa.
Runkoa syvennettiin jotta se saataisiin yhteensopivaksi Jumo 004 -turbojetin kanssa. Tämän ilmanottoaukko sijaitsi matalalla koneen nokassa. Siipiä muunneltiin, jotta niihin saataisiin mahtumaan sisäänvedettävät laskutelineet, sekä kaksi siipien juuriin asennettavaa raskasta MK 103 -automaattikanuunaa. Siivissä ei enää tarvittu C-Stoff-polttoainesäiliöitä, mutta pienemmät lentopetrolin säilömiseen tarkoitetut säiliöt saatettiin asentaa.
Ohjaamoa siirrettiin taaemmas sekä ylemmäs jotta saatiin tilaa kahdelle MK 108 -automaattikanuunalle ja nokkapyörälle. Tämän pyörän piti todennäköisesti kääntyä 90°, jotta ilmanottoaukon ilmavirta ei häiriintyisi. Korotettu ohjaamo antoi myös koneelle kaarevamman ulkonäön. Myös koneen pyrstöosaa muunneltiin.
Sellaisenaan Lippisch P.20 oli uusi lentokonemalli, mutta pitäen samalla kiinni Me 163 -mallin pyrstöttömästä konseptista.
Tekniset tiedot

Miehistö: 1
Pituus: 5.73 m
Kärkiväli: 9.3 m
Suurin nopeus: 915 km/h
Aseistus
2 x MK 103 30mm automaattikanuuna
Lakman

| Lakman |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°25′45″N, 25°19′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Alvajärven valuma-alue (14.48)
Laskujoki:  ei laskuojaa 
Järvinumero:  14.485.1.001
Mittaustietoja
Pinnankorkeus:  142,3 m  
Pituus:  220 m  
Leveys:  100 m  
Rantaviiva:  0,504 km  
Pinta-ala:  1,304 ha  
Tilavuus:  0.000037 km³ 
Keskisyvyys:  2,86 m  
Suurin syvyys:  5,2 m  
Saaria:  ei saaria 
 fiLakman 
Lakman  on Keski-Suomessa Pihtiputaalla  Taipaleenperän lähellä sijaitseva lampi.
Maantietoa

Lampi on 220 metriä pitkä, 100 metriä leveä, ja sen pinta-ala on 1,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 37 300 kuutiometriä. Sen keskisyvyys on 2,9 metriä ja suurin syvyys on 5,2 metriä. Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Kivipuron valuma-alueeseen (14.485) se kuuluu. Lammen vedenpinnan korkeus on 142,3 metriä mpy.
Kevätkello

| Kevätkello |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Narsissikasvit Amaryllidaceae
Suku::  Lumipisarat Leucojum
Laji::  vernum
Kaksiosainen nimi
 Leucojum vernum  L. 
Katso myös
   Kevätkello Wikispeciesissä   Kevätkello Commonsissa 
Infobox OKNimi-testi OKIUCN-testi OK: 
Kevätkello eli kevätlumipisara (Leucojum vernum) on narsissikasveihin (Amaryllidaceae) kuuluva monivuotinen sipulikasvi, jota viljellään koristekasvina. Se esiintyy luontaisena Euroopassa.
Kevätkello on hentokasvuinen, alle 20-senttiseksi kasvava. Sen matalien kukkavarsien päissä sijaitsee yksi tai korkeintaan kaksi kellomaista, nuokkuvaa, valkeaa kukkaa. Kehälehtien reunassa on vihertäviä tai kellertäviä pilkkuja. Kevätkello kukkii viljeltynä toukokuussa, selvästi myöhemmin kuin samannäköinen puistolumikello (Galanthus nivalis).
Kevätkello viihtyy puutarhassa kosteahkossa ja multavassa maassa puolivarjossa. Laji lisääntyy siemenistä tai hitaasti sivusipuleista.
Aiheesta muualla

Kassu - Kasvien suomenkieliset nimet: Kevätlumipisara eli kevätkello (Leucojum vernum)
Arboretum Mustila: Kevätkello, kevätlumipisara (Leucojum vernum) (Arkistoitu – Internet Archive)
Puutarha.net: Kevätlumipisara (kevätkello) (Leucojum vernum) (Arkistoitu – Internet Archive)
Den virtuella floran: Kevätkello (Leucojum vernum) (ruotsiksi)
ITIS: Leucojum vernum (englanniksi)
United States Department of Agriculture (USDA): Leucojum vernum (englanniksi)
University of St Andrews: Leucojum vernum (englanniksi) (pdf)
Langattoman lähiverkon tietoturva

Langattoman lähiverkon tietoturva koostuu menetelmistä, joiden tarkoituksena on lisätä tiedonsiirron ja kirjautumisen turvallisuutta WLAN-verkoissa. Menetelmät koostuvat yksinkertaisista verkkoonpääsyn ja autentikoinnin ratkaisuista sekä moninkertaisesta tiedon salaamisesta. Tässä artikkelissa on keskitytty esittelemään WLANin sisäänrakennettuja mekanismeja ja jätetty käsittelemättä yleiset, WLAN-riippumattomat tehokkaat suojauskeinot SSL ja VPN.
SSID (Service Set Identifier)

Service Set ID (SSID) on korkeintaan 32 merkkiä pitkä, muutettavissa oleva tunnus, jonka perusteella asiakkaat kytkeytyvät haluamaansa langattoman verkon tukiasemaan eli Access Pointiin (AP).
Uusiin AP-laitteisiin on tavallisesti asennettu valmiiksi jokin SSID, joka on yleensä saman valmistajan tuotteissa sama. SSID kannattaakin muuttaa heti käyttöönoton yhteydessä, jotta vältetään sekaantuminen esimerkiksi naapurin verkon kanssa.
Access Point -laite voidaan yleensä asettaa lähettämään SSID-tietoa ilmatielle, ja monessa laitteessa tämä ominaisuus on oletuksena päällä. Näin asiakkaan ei tarvitse tietää SSID:tä kytkeytyäkseen kyseiseen verkkoon. Tästä ominaisuudesta on hyötyä, jos esimerkiksi yrityksessä tai oppilaitoksessa halutaan antaa vierailijoiden käyttää jotain osaa verkosta tai jos verkko on muuten tarkoitettu julkiseksi.
Jos kuitenkin halutaan vaikeuttaa asiattomien henkilöiden pääsyä verkkoon, tämä ominaisuus voidaan kytkeä pois käytöstä, tai valita ns. hidden-SSID -toiminto. On kuitenkin huomattava, että tämä varotoimenpide estää ainoastaan satunnaiset verkkoskannaukset. Uuden asiakkaan kirjautuessa langattomaan lähiverkkoon, SSID-tieto kulkee salaamattomana asiakkaan ja Access Pointin välillä. Niinpä tarpeeksi kauan verkkoa kuuntelemalla on mahdollista saada SSID selville, vaikka tukiaseman julkinen SSID-lähetys olisikin kytketty pois päältä. SSID:n piilottaminen ei siis juurikaan hidasta todellista murtautujaa, mutta haittaa mahdollisesti omaa käyttöäsi. Microsoftin mukaan SSID:n piilottaminen saattaa jopa huonontaa tietoturvaa.